
Bariera Cuvintelor

Cuvantul poate fi doar o simpla eticheta, o inlantuire de sunete care ce poate trezi atentia dar nu obligatoriu pune in miscare acel meanism subtil al mintii prin care simtim ca: am inteles! Daca pronuntam cuvantul DERIVATA sau TENSOR putem fi siguri ca s-au miscat corzile vocale, ca  acestea la randul lor au miscat aerul prin care sunetele se propaga pana la urecha unui alt om care va auzi .... DERIVATA sau va auzi... TENSOR. Problema este ca,  fara scoala, fara un efort de intelegere si fixare a unor concepte si notiuni, aceste cuvinte nu trezesc celui ce le aude nici un inteles, nici o semnificatie. In spatele cuvintelor sa afla insa intodeauna un sens, un inteles ce asteapta sa fie descoperit!

Ne suparam ca am luat o nota mica la o anumita materie. O nota mica ne creaza probleme si acasa si la scoala. Treptat insasi materia ce parea interesanta la inceput devine “nesuferita”. Pe nesimtite se acumuleaza “necunoasterea” si din ce in ce mai multe cuvinte nu mai au sens. Profesorul incepe sa vorbeasca “de unul singur” si oricat de dragut ar fi el, sigur sfarseste prin a fi nesuferit, de vina... Si asa se naste... “fabrica de motivatii” din noi, acea “masina infernala” care gaseste intodeauna o explicatie a insucesului, a necunoasterii. Toţi sunt de vina. Profesorii nu stiu sa predea!!! Materia este prea multa!!!??? Am uita caietul acasa!!! Si cate si mai cate asemenea justificari cand defapt lucruile sunt mult mai simple: desi am fost la scoala nu am reusit sa patrundem intelesul unor cuvinte! Daca am intelege, totul ar fi simplu, tot asa de simplu cum se povesteste un film bun vazut aseara... Caci nu cred ca cineva se duce la film ca sa Invete filmul! Si cand te gandesti cate informatii sunt in film! Oricum mult mai multe decat intr-o simpla definitie a unui cuvant nou. In concluzie si cu un pic de sinceritate am putea spune ca nu exista materii frumoase sau urate, usoare sau grele dupa cum nu exista lucruri urite sau frumoase!  Ele doar Exista si devin in mintea unora grele sau usoare, frumoase sau urate dupa cum intamplarea sau scoala bine facuta a pus in ordine intelesurile unor cuvinte.! Sa fim deci atenti la CUVINTE si sa nu trecem mai departe daca intr-o fraza apare un cuvant necunoscut. Nu il stim putem intreba sau mai normal putem cauta in dictionar. Pentru asta sunt dictionare explicative.
Un cuvânt IMPORTANT

ADEVAR. Un cuvânt aparent banal, pe care il cunoastem inca din copilarie caci, nu de putine ori ne-am ascuns in spatele lui: "Doar spun adevarul !" - si privirea fugea cu teama spre batul din mina mamei (sau a tatalui - dupa caz) ce sovaia inca in aer. Si poate in acele momente de adevarat suspans stiam sau nici macar nu stiam, cate greseli facute cu voie sau fara de voie contineau afirmatiile noastre, aflate in acele momente "dure" sub protectia Adevarului. Si asa, treptat ne-am obisnuit sa consideram a fi adevarata orice parere, orice fraza afirmata intr-o discutie sau citita undeva. Si poate si mai grav este ca uneori ne si batem pentru continutul ei fara a o putea analiza daca este macar construita logic.
[image: image2.jpg] 
Odata inteles mecanismul de constructie logica a unei fraze se poate redacta un text coerent, bine structurat dar nu obligatoriu si adevarat! Si din nou ne intoarcem la dificultatea de a arata ce este in principiu Adevarul? Constantin Tsatsos [2] ne arata ca :

"Adevarul nu tine de lumea simturilor, de universul sensibil, ci de ceva mai profund, de suprasensibil, ce nu poate fi simtit, ci doar inteles! Adevarul este inteligibil precum o ecuatie matematica sau o regula de logica. Cunostintele dobindite prin simturi au un caracter Subiectiv. Sensibilul genereaza subiectivul. Ceva ce nu depinde de subiect, de observator, ceva Obiectiv, este rezultatul suprasensibilului. Acel ceva este ESENTA[1] lucrurilor." 

    [1]
esenta - ceea ce poate fi cunoscut numai trecind de forma exterioara a lucrurilor, patrunzind in interiorul lor cu gindirea; in esenta... in ultima analiza.2) lichid volatil aromat sau lichid concentrat ..esenta de rom..c) varietate de lemn. (DLMC)

Ne miscam intr-un univers generat si limitat de cuvinte, si rareori putem spune ca ne intelegem cu adevarat. Si desi poate parea curios pentru unii cititori ai acestor randuri, o exprimare “arida”, seaca, de tip matematic sau o formula din fizica, desi este inteleasa de putini, este inteleasa exact. Matematica este un limbaj exact, fara ambiguitati, fara echivoc si asta indiferent de cultura. Sa nu uitam ca π este acelasi si are aceeasi valoare atat la chinezi cat si la nemti, fracezi sau români.  

Imaginea unui cuvânt, o „entitate vie” ce se naşte, trăieşte şi moare, aidoma oricărei fiinţe. 
Caci, asa cum spunea inca din antichitate Aristotel:  


 "intr-o discutie nu este posibil sa aducem lucrurile insasi, ci trebuie sa ne folosim in locul lor de cuvintele pe care le simbolizeaza. Astfel, noi credem ca ceea ce este valabil pentru cuvinte este valabil si pentru lucruri". 


Si cind acele lucruri sunt concrete si palpabile, problema pare mai simpla. Dar ce ne facem cu aceea categorie de lucruri inexprimabile pentru care nu se pot crea cuvinte? Caci asa cum remarca si Platon: "multe vedem cu ajutorul intelectului pentru care ne lipsesc semnele vocale".


"Cuvintele servesc sa fixeze ideile, dar odata ideea sesizata nu este nevoie sa te gindesti la cuvinte. O, cit as dori sa vorbesc cu cineva care a incetat sa se gindeasca la cuvinte!" se plingea un mare ginditor al Chinei antice Tshuang-Tse. 





Din pacate, putini dintre profesorii nostri au pus accentul in lectiile lor pe necesitatea si importanta LOGICII [1], disciplina care se ocupa cu studiul corectitudinii gândirii. Daca ar fi fost asa, atunci, de mici am fi fost mult mai atenti la cele afirmate, caci orice fraza ar fi trebuit trecuta prin filtrul celor patru principii fundamentale ale logicii clasice:


 - principiul identitatii ( ce asigura claritate si exactitate), 


 - principiul noncontradictiei (ce asigura coerenta), 


 - principiul tertului exclus (care asigura consecventa in afirmatie) si 


 - principiul ratiunii suficiente (care asigura temeinicia frazei). 





    [1]   Logos inseamna in greceste: ratiune, rationament si raport (judecata, faculatate esentiala a inteligentei rationale, justa perceptie a raporturilor dintre idei sau lucruri).

